6. ΝΟΜΟΣ υπ’ αριθ. 1993 της 22/25 Φεβρ. 1952 Περί νομιμοποιήσεως των άνευ αδείας ιδρυθεισών ή επεκταθεισών Βιομηχανιών και Βιοτεχνιών. Άρθρ.1.-3.(Προσωρινής ισχύος. Προεβλέπετο η νομιμοποίησις βιομηχανιών ή βιοτεχνιών, ιδρυθεισών ή επεκταθεισών άνευ αδείας, κατόπιν αιτήσεως υποβαλλομένης εντός τριμήνου από της ισχύος του παρόντος). Άρθρ.4.-1.Η συμφώνως προς τας διατάξεις του Νόμου ΔΚΣΤ΄ του 1912 «περί των όρων ιδρύσεως Βιομηχανικών Εργοστασίων» ως ισχύει σήμερον και των επί τη βάσει τούτου εκδοθέντων Δ/των, προβλεπομένη άδεια λειτουργίας των εγκαταστάσεων, ων η ισχύς είναι μικροτέρα των (50) ίππων και δεν κέκτηνται ατμολέβητα χαρακτηριζόμενον κατά τας κειμένας διατάξεις ως Α΄ κατηγορίας, χορηγείται δι’ αποφάσεως του Υπουργού Βιομηχανίας μετά γνωμοδότησιν Επιτροπής εκ τριών Μηχανολόγων της αρμοδίας υπηρεσίας, οριζομένων υπό του αυτού Υπουργού, τηρουμένων κατά τα λοιπά των διατάξεων των ως είρηται Νόμων και Δ/των. Βλ. ήδη άρθρ. 70 και 75 Β.Δ. 4/10 Ιουν. 1954 (ανωτ. σελ. 30). 2.Αν εκ της λειτουργίας των περί ων το παρόν άρθρον εγκαταστάσεων προκαλούνται δυσμενείς επιδράσεις εις την πέριξ περιοχήν ή το εργαζόμενον εν αυταίς προσωπικόν, ο Υπουργός, παραπέμπει την υπόθεσιν προς γνωμοδότησιν εις την οικείαν Μηχανολογικήν Επιτροπήν ή το Μηχανολογικόν Συμβούλιον. 3.Αι ήδη εκδεδομέναι απαγορευτικαί αποφάσεις του Μηχανολογικού Συμβουλίου διατηρούνται εν ισχύϊ. Άρθρ.5.-1.Ο Νόμ. 1622 της 3/5 Ιαν. 1951 «περί προσθήκης διατάξεών τινων εν τη κειμένη περί ιδρύσεως και επεκτάσεως Βιομηχανιών Νομοθεσία» ως και πάσα άλλη διάταξις αντικειμένη εις τον παρόντα Νόμον καταργούνται από της ενάρξεως της ισχύος τούτου. 2.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 